Hovedregelen for regntøy er å vaske det så sjelden som mulig. Ofte holder det å skylle av skitt, sand og leire under kranen eller i dusjen. Hvis du likevel må vaske plaggene, kanskje fordi barnet har hatt et uhell i dem, er det forskjellige tilnærminger avhengig av materialet. PVC-plast kan ofte vaskes på 40 grader i maskin, men skal ikke tørkes i tørketrommel eller tørkeskap. Skallklær av Gore-Tex skal kjøres på et skånsomt vaskeprogram, alltid uten skyllemiddel.